40 
Rami allati 40 cm. longi, 4 mm. crassi, ramuli floriferi plerumque modo 6—7 cm. longi. Folia 
6 mm. longa, 1*'/, mm. lata, ultima sub capitulis erecta. Receptaculum 6 mm. longum; involucran 
squamis subduodecim, vix imbricatis, fere uniseriatis formatum. Flosculi e. 12, primum lutei deinde 
apice violascente fusci, 6 mm. long. Achaenia triquetra, sericea, vix ultra 3 mm. longa; pappus 
albus, 4 mm. longus. 
TessarrIa R. et P. 
172. Tessaria absinthoides DO., Gay, IV, p. 106. — Iter Atac. nr. 196. 
De Chacarilla allata. 
SENECIONIDEAE. 
WERrNERIA Kth. 
173. Werneria poposa Ph. 
W. caespitosa, ramis carnosis, demum nudis, cicatricosis, in axilla foliorum dense alatis; folia 
apice ramorum dense imbricatis, linearibus, basi dilatatis, integerrimis, obtusis, basi eorum dilatata 
intus lanata; capitulis radiatis, sessilibus; involucro 8—10fido elaberrimo, tertia parte inciso. 
Habitat ad Copacoya 3500 m. s. m., ubi Poposa vocabatur; infusum plantae contra dolores 
colicos propinant. 
Habitus omnino W. digitatae, W. Weddelli etc.; a priore foliis integerrimis, a W. Weddelli lanu- 
gine in basi foliorum statim dignoscitur. — Planta graveolens. Folia 11 mm. longa, basi 3 mm. lata. 
174. Werneria glaberrima Ph. 
W. caulescens, subtricephala, glaberrima; foliis elongatis, anguste linearibus, basi in vaginam 
membranaceam, magis minusve longam mutatis; scapo folia aequante; involucro 10—12 fido; ligulis 
c. 16 albis. 
Ad Linsor lecta. 
Radix simplex, non praemorsa, plerumque caulem 6 em. longum emittit, basi reliquiis foliorum 
jam albidis, jam fuscis obtectum. Folia basi lata, membranacea, saepe violascente sessilia, sed non 
amplexicaulia, unde vaginae vocari non possunt, usque ad 60 mm. longa, sed vix ultra 1*/, mm. 
lata. Pedunculus saepe violaceus, versus capitulum dilatatus. Involucrum fere semper obscure viride. 
175. Werneria Weddelli Ph. 
W. glaberrima, valde ramosa, foliis densissime tecta, ramis decumbentibus, radicantibus; foliis 
carnosis, imbricatis, e basi latiore linearibus, obtusis vel acutiusculis; capitulis apice ramorum ses- 
silibus ; involueri subdecemfidi laciniis linearibus obtusis apice penicillatis; ligulis 10 albidis; achaeniis 
elaberrimis; pappo albo, medio violaceo, demum fuscescente. 
E variis locis, Machuca, Huasco, regione inter Copacoya et Inacaliri allata. 
Caespites diametri 12—14 cm.; vix 5 cm. alti, ramuli (cum foliis) 7 mm. crassi, etiam vetustiores 
foliis emortuis tecti. Radicum fibrillae fere 2 mm. crassae. Folia modo 6 mm. longa, basi 2 mm. 
lata. Involuerum 8 mm. longum fere usque ad medium incisum, laciniis latis. Ligulae 6 mm. longae, 
parum ex involucro eminentes; styli obscure purpurei; flosculi tubulosi disci pallide flavi; pappus 
tempore florendi pulcherrimus. 
176. Werneria pinnatifida Remy, Gay, IV, p. 216. 
E regione Calalaste 3700 m. s. m. alta. 
